Umbrella (sang)

«Umbrella» (norsk oversettelse: paraply) er en sang innspilt av den barbadiske sangeren Rihanna, med et rapvers av Jay-Z. Sangen ble skrevet av The-Dream, Tricky Stewart, Kuk Harrell og Jay-Z, og ble produsert av Stewart og Harrel. Sangen ble skrevet for Rihannas tredje studioalbum Good Girl Gone Bad (2007). Ut ifra dette albumet kom hele åtte singler, hvorav hver eneste av dem kom fra 1. til 20.-plass på Billboard-listen. Sangen ble opprinnelig skrevet for plateartisten Britney Spears i tankene, men plateselskapet hennes avviste den. «Umbrella» er en pop og R&B-sang, og lyrisk refererer teksten til et romantisk og platonisk forhold og styrken i forholdet. Den er også oppført på Rolling Stonesliste The 500 Greatest Songs of All Time.

«Umbrella» ble hyllet av musikkritikere, hvorav mange satte pris på «ella, ella» i refrenget, samt overbevisende vokaler som Rihanna leverte i refrenget. Entertainment Weekly rangerte sangen som nummer én blant de ti beste singlene i 2007, mens Rolling Stone og Time rangerte sangen som nummer tre blant de 100 beste sanger i 2007. Rihanna har innkassert flere priser og nominasjoner som følge av sangen. I 2007 vant sangen to priser under MTV Video Music Awards, og ble nominert til fire. Under Grammy Awards i 2008 fikk «Umbrella» en Grammy for Best Rap / Sung Collaboration i tillegg til å motta nominasjoner for Record of the Year og Song of the Year.

Sangen var den første singelen i albumet Good Girl Gone Bad, og ble gitt ut over hele verden 29. mars 2007 med Def Jam Recordings. «Umbrella» ble en kommersiell suksess, den toppet listene i Australia, Canada, Tyskland, Irland, Sverige, Sveits, Norge, Storbritannia, USA og flere land. I Storbritannia fikk sangen mye oppmerksomhet da landet opplevde en kraftig flom og store mengder regn samtidig med at sangen ble gitt ut. Sangen er en av de mest spilte låtene på radio i 2000-årene. Den var nummer én på UK Singles Chart i ti sammenhengende uker, noe som gjorde singelen til den mest langvarige førsteplass-singelen siden 1994 (Wet Wet Wets single «Love Is All Around» hadde da holdt plassen i 15 uker). Singelen var en av de beste digitale debuter i USA og holdt seg på toppen av den amerikanske Billboard Hot 100 i syv sammenhengende uker.

Singelens musikkvideo ble regissert av Chris Applebaum. Musikkvideoen viser blant annet Rihanna naken med kroppen dekket i sølvmaling og Rihanna som danser med en paraply. For videoen ble Rihanna tildelt Video of the Year-prisen i 2007 på MTV Video Music Awards og Most Watched Video på MuchMusic.com på Much Music Video Awards. «Umbrella» har blitt covret av flere kjente artister fra en rekke musikalske sjangere, blant andre Taylor Swift, Atle Pettersen, Manic Street Preachers, All Time Low, McFly, OneRepublic, Mike Shinoda fra Linkin Park, Vanilla Sky og The Baseballs. Rihanna fremførte sangen under MTV Movie Awards i 2007, BRIT Awards i 2008 og var den avsluttende sangen av turneene Good Girl Gone Bad Tour (2008), Last Girl on Earth Tour (2010) og Loud Tour (2011). Den var også på setlisten til Rihanna under hennes Diamonds World Tour (2013).

 Priser 
 År Seremoni  Pris Resultat 2007 MuchMusic Video Awards «Best International Artist Video»  Teen Choice Awards Choice Music: Single MTV Video Music Awards «Video of the Year»  «Best Female Video»  «Monster Single of the Year»  «Best Direction in a Video» Billboard Music Awards Hot Dance Airplay: «Song of the Year»  European Hot 100: «Song of the Year»  MTV Europe Music Awards «Best Song» 2008Grammy Awards «Song of the Year»  «Record of the Year»  «Best Rap/Sung Collaboration» MuchMusic Video Awards «Most Watched Video»  

 Listeplasseringer 

 Hitliste (2007) Høyeste
plassering Australia (ARIA)1 Belgia, Flandern (Ultratop 50)1 Belgia, Vallonia (Ultratop 50)3 Canada (Canadian Singles Chart)1 Danmark (Tracklisten)1European Hot 100 Singles1 Finland (Suomen virallinen lista)1 Frankrike (SNEP)6 Irland (IRMA)1 Italia (FIMI)3 Nederland (Single Top 100)1 New Zealand (RIANZ)1 Norge (VG-lista)1 Romania (Romanian Top 100)1 Slovakia (IFPI)1 Sverige (Sverigetopplistan)1 Sveits (Schweizer Hitparade)1 Tsjekkia (IFPI)1 Tyskland (Media Control AG)1 UK Singles (Official Charts Company)1 Ungarn (Rádiós Top 40)1 Ungarn (Single Top 20)5 US Billboard Hot 1001 US Hot Dance Club Songs (Billboard)1 US Hot R&B/Hip-Hop Songs (Billboard)4 US Mainstream Top 40 (Billboard)1 Venezuela Pop Rock (Record Report)1 Østerrike (Ö3 Austria Top 40)1





Kategori:Sanger fra 2007